|  |  |
| --- | --- |
| **P nr.45/19** |  |
| Datë: | 15.07.2019 |
| Numri i dokumentit: | 00409289 |

**P nr.45/19**

**NË EMËR TË POPULLIT**

**GJYKATA THEMELORE PEJË –** **DEPARTAMENTI PËR KRIME TE RENDA,** sipas Kryetares se Trupit Gjykues – Gjyqtares Lumturije Muhaxheri, me pjesëmarrjen e sekretares juridike Shpresa Kërnja, në lëndën penale të pandehurit I.Snga Fsh. L, Komuna D, për shkak të veprës penale “Blerja, posedimi, shpërndarja dhe shitja e paautorizuar e narkotikëve dhe substancave psiko trope dhe analoge nga neni 267 par.1 të KPRK-së, duke vendosur sipas aktakuzës së Prokurorisë Themelore ne Peje –Departamenti për Krime te Renda, PP.nr.52/19 dt.25.06.2019, në seancën e shqyrtimit fillestar publik të mbajtur me dt.01.07.2019, në pranin e Prokurorit te Shtetit – Ardian Hajdaraj, të pandehurit I.S dhe mbrojtësit te tij Av.Gëzim Kollqaku nga Peja, sipas autorizimit, me dt.01.07.2019 shpalli dhe me dt. 04.07.2019 përpiloi këtë

# A K T GJ Y K I M

**I pandehuri I.S**i lindur me .........., në D me vendbanim në Fsh,L Rr.............,pa nr, Komuna D , i biri i H dhe nënës P e gjinisë V, ka te kryer shkollën ....................... i gjendjes ................ , Shqiptar, shtetas i Republikës së Kosovës, i pa dënuar gjendet në paraburgim nga dt 01.06.2019 e gjerë me dt 01.07.2019, me parë i pa dënuar.

**ËSHTË FAJTOR**

**Për shkak se:**

Me dt.01.06.2019, rreth orës 09.50 minuta, në fsh.I, Komuna D, me qëllim të shpërndarjes pa autorizim ka poseduar substancë narkotike të llojit “Marihuanë”, në peshë prej 869.6 gram, në atë mënyrë që i pandehuri me qëllim që të shpërndajë narkotikë tek persona të tjerë në veturën e tij të llojit “VW-19E” me targë regjistrimi............., e ka fshehur narkotikun në fjalë gjersa ditën kritike e kishte parkuar te lokali “Tropikal 2”, ku ishte duke punuar si kamerier, ashtu që pas pranimit të informatave, sektori i policisë për hetimin e trafikut me narkotikë ka sekuestruar veturën me ç ‘rast gjatë kontrollit dhe bastisjes në ulësen e pasme kanë gjetur dhe sekuestruar një qese plasmasi me substancën narkotike të cekur më lartë,

* me çka ka kryer vepër penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.1 të KPRK-së.

Gjykata me aplikimin e dispozitave ligjore nga neni 4, 7, 17, 38, 39, 40 par.2, 42, 43, 69 par.1, 71. par. 1 pika 1.3, 79 par.1, 267 par.1 dhe 5 të KPRK-së, nenit 365, 366, 367, 453, e në pajtim me nenin 248 të KPPRK-së, të pandehurin e

**GJ Y K O N**

Me dënim burgu në kohëzgjatje prej 8 (tetë) muaj, në të cilin dënim i llogaritet koha e kaluar në paraburgim, nga dt.01.06.2019, e gjer me dt.01.07.2019, e të cilin dënim do ta vuajë pas plotfuqishmërisë së aktgjykimit, dhe

**Dënim me gjobë** në shumë prej 200 € (dyqindtë) euro, të cilën shumë është i detyruar ta paguajë në afat prej 90 ditësh, nga dita e plotfuqishmërisë së aktgjykimit, e në rast të mos pagimit të dënimit me gjobë, i njëjti do të zëvendësohet me dënim me burgim në kohëzgjatje, prej 10 (dhjetë) ditësh, ashtu që çdo 20 € (njëzet) euro, të dënimit me gjobë, i përcakton një ditë burg.

Të akuzuarit i konfiskohet Automjetit “VW-19 E “ me targa regjistrimi ..........., një çertifikat për regjistrimin e automjetit me numër CRA-00804000, për veturën me targa regjistrimi ............., dhe një çelës i të njëjtës veturë, si dhe telefoni “Iphone 6” me numër Imei 135569607941071,të cilat pas plotfuqishmërisë së aktgjykimit do ti dorëzohen Agjensionit për administrimin e pasurive të konfiskuara i cili do e bëj shitjen e tyre, ndërsa mjetet e fituara nga shitja do të derdhen në Buxhetin e Kosovës.

Gjithashtu i konfiskohet edhe substanca narkotike të cekura si në diapozitiv të aktakuzës dhe e njëjta pas plotfuqishmërisë së aktgjykimit do të shkatërrohen, numri i rastit në polici 2019-DG-179 DT. 02.06.2019.

I pandehuri obligohet që në emër të paushallit gjyqësor të paguaj shumën prej 50 € (pesëdhjetë) euro.

I pandehuri obligohet që në emër të programit të kompensimit të viktimave ta paguajë taksën në shumë prej 50 € (pesëdhjetë) euro, të gjitha këto në afat prej 15 ditësh, pas plotfuqishmërisë së aktgjykimit.

Të pandehurit I.S, pas shpalljes së aktgjykimit sot me dt.01.07.2019, i ndërpritet paraburgimi dhe i njëjti lëshohet të mbrohet në liri.

**A r s y e t i m**

Prokuroria Themelore ne Peje - Departamenti për Krime te Renda ne Pejë, ka ngrit aktakuzë, PP.nr.52/19 dt.25.06.2019 ,kundër të pandehurit I.S, nga Fsh,L, Rr.Hasan Isufi,pa nr , Komuna D , për shkak të veprës penale blerja, posedimi, shpërndarja dhe shitja e paautorizuar e narkotikëve dhe substancave psiko trope dhe analoge nga neni 267 par.1 të KPRK –së.

Pas leximit të aktakuzës nga ana e Prokurorit te Shtetit PP nr. 52/19 dt.25.06.2019, në seancën e shqyrtimit fillestar, Gjykata është bindur së i pandehuri e ka kuptuar aktakuzën dhe duke vepruar në kuptim të nenit 246 par.4 të KPPK-se, të pandehurit i ka dhënë mundësinë që të deklarohet për pranimin ose mospranimin e fajësisë. Me këtë rast, Gjykata e ka udhëzuar të pandehurin për rëndësinë dhe pasojat e pranimit të fajësisë në kuptim të nenit 248 par.1 pika 1.1,1.2.1.3 të KPPRK-se, kështu që i pandehuri ka deklaruar së është plotësisht i vetëdijshëm për rëndësinë e pranimit të fajësisë dhe shton së ky deklarim paraqet shprehje të vullnetit të tij të lirë, pasi ai është kryes i kësaj veprave penale të cilën nuk ka si ta mohoj, e pranon në tërësi fajësinë për veprën penale për të cilën është akuzuar sipas aktakuzës dhe se pranimi i tij është i mbështetur edhe në provat të cilat i janë ofruar gjykatës me aktakuzë, të njëjtit i vjen keq për rastin dhe se është penduar .

Pas deklarimit të pandehurit për pranimin e fajësisë, kryetarja e trupit gjykues, kërkoi mendimin e vet për këtë ta japi prokurori i shtetit dhe mbrojtësi i te pandehurit.

Prokurori i shtetit në këtë drejtim deklaroi se pranimi i fajësisë që e bëri i pandehuri në ketë seancë është plotësisht i ligjshëm, u pa se është i vullnetshëm, i njëjti në të gjitha fazat e ka pranuar fajësinë dhe ky pranim fajësie është në përputhje të plotë me provat që gjendën në shkresat e lëndës, i propozoj gjykatës që të pranoj këtë pranim fajësie, po ashtu mbet pranë propozimit për konfiskim dhe propozimeve tjera të përshkruara në aktakuzë.

Mbrojtësi i pandehurit I.S, avokati Gëzim Kollqaku, deklaroi se pas konsultimit të mjaftueshëm me të mbrojturin e tij lidhur me ketë çështje penale dhe pasi që i njëjti i ka kuptuar të gjitha privilegjet dhe pasojat që dalin nga ky pranim i fajësisë, i njëjti me vullnet të plotë ashtu siç e ka bërë edhe në procedurën para penale në hetime dhe këtë shqyrtim, me vullnet të plotë e bëri pranimin e fajësisë andaj i propozoj gjykatës që këtë pranim ta pranoj si të vullnetshëm, e që konsiderojnë ashtu siç parashihet edhe me dispozitat ligjore ky pranim i fajësisë i bërë nga ana i të pandehurit dhe shkrehja e keqardhjes dhe pendimit të thellë për veprimet e tija të pamenduar të mirët si rrethanë lehtësuese ashtu siç do të mirët mos dënueshmëria e tij e gjertanishme, kjo është vepra e parë që i njëjti e ka kryer e me sigurinë më të madhe premton se kjo do të jetë edhe hera e fundit si dhe fakti se është mbajtës i vetëm i familjes dhe me të ardhurat minimale që i fiton i mban vetën motrat dhe nënën, si dhe gjendja e vështirë e ka shtyerë të njëjtin me i kry këto veprime të pamenduara dhe me pasoja të rënda për të, dhe nga gjykata kërkon që të mbrojturit të tij ti shqiptohet një dënim nën minimumin e paraparë ligjor.

Në vijim, Gjykata duke e shqyrtuar pranimin e fajësisë, nga ana e të pandehurit vlerësoi së pranimi i fajësisë paraqet shprehje të vullnetit të lirë të pandehurit, pasi që ai e ka kuptuar natyrën dhe pasojat e pranimit të fajësisë dhe pranimi i fajit është bërë në mbështetje të fakteve të prezantuara në aktakuzë, në përputhje me kërkesat e nenit 248 par.1 pika 1.1,1.2,1.3 të KPPR të Kosovës, bazuar ne te lartcekurat gjykata pranoi pranimin e fajësisë nga i pandehuri per shkak te veprës penale, blerja, posedimi shpërndarja dhe shitja e paautorizuar e narkotikëve, substancave psiko trope dhe analoge nga neni 267par.1 të KPRK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitivi të këtij aktgjykimit.

Nga gjendja e vërtetuar faktike, siç është përshkruar në dispozitiv të këtij aktgjykimi, pa dyshim rrjedh se në veprimet e të pandehurit I.S, qëndrojnë të gjitha elementet e veprës penale blerja, posedimi shpërndarja dhe shitja e paautorizuar e narkotikëve, substancave psiko trope dhe analoge nga neni 267 par.1 të KPRK-së.

Sa i përket fajësisë, Gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit, pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës.

Duke pas parasysh se Gjykata ka aprovuar pranimin e fajësisë nga ana e të pandehurit ne shqyrtimin fillestar dhe, ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, si dhe faktin se janë plotësuar kushtet nga neni 248 par. 4 të KPPRK-së, dhe bazuar në mendimin juridik të Gjykatës Supreme të Republikës së Kosovës Prishtinë dhe, Gjyqtarëve të Gjykatës Supreme të EULEX-it, me nr.GjA.nr.207/13 dt.19.03.2013, ne ketë çështje penale nuk është zbatuar seanca e dyte e shqyrtimit gjyqësor e as shqyrtimi gjyqësor, njiherit edhe me rastin e shpalljes se te pandehurit fajtor dhe shqiptimin e dënimit nuk është plotësuar fare trupi gjykues.

Duke vendosur lidhur me llojin dhe lartësinë e dënimit, Gjykata i ka vlerësuar te gjitha rrethanat lehtësuese dhe renduese ne kuptim te nenit 69 par.1 te KPRK-se. Kështu si rrethana lehtësuese për te pandehurin**,** Gjykata ka vlerësuar faktin se i njëjti më parë kishte sjellje korrekte dhe nuk kishte rene asnjëherë ne konflikt me ligjin, dhe sjelljen e tij korrekte gjate seancës fillestare, është penduar për veprën penale duke i premtuar gjykatës se në të ardhmen një gjë e tillë më nuk do të përsëritet, , gjendjen e vështirë ekonomike i cili është mbajtës i vetëm i familjes katër anëtarëshe me punën e tij si kamarier , moshën e tij të rre të cilat gjithashtu kjo gjykatë i ka pranuar si rrethana lehtësues. Si rrethanë veçanërisht lehtësuese gjykata e merr faktin se i pandehuri qysh ne fillim te hetimeve e edhe ne shqyrtimin fillestar e ka pranuar fajësinë për veprën penale, gjë qe dëshmoi gatishmëri për bashkëpunim me organin e akuzës dhe me gjykatën dhe kjo sipas vlerësimit të gjykatës paraqet pendim të sinqertë të tij dhe fillim të procesit të rehabilitimit të tij. Andaj ne prezencën e këtyre rrethanave lehtësuese , e ne mungese te ndonjë rrethane renduese, në mbështetje të nenit 71 par.1 pika 1.3 të KPRK-së te pandehurin e gjykoi me dënimin nën minimum ligjor , si ne diapozitiv te këtij aktgjykimi me te cilën do te arrihet edhe qëllimi i dënimit.

Duke i vlerësuar kështu te gjitha rrethanat e parashikuar me nenin 69 par.1 te KPRK-se, Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen por ai do te ndikoj edhe si preventive gjenerale për personat tjerë qe te përmbahen nga kryerja e veprave penale ne përputhje me nenin 38 te KPRK-se .

Vendimi që të pandehurit në dënimin e shqiptuar i është llogaritur edhe koha e kaluar në paraburgim u mur në kuptim të nenit 79 të KPRK-së.

Vendimi për konfiskimin dhe asgjësimin e narkotikut , konfiskimin e automjetit , certifikatës, çelësit të përshkruara si në dispozitiv të këtij aktgjykimi me te cilën i pandehuri Ibrahim është shërbyer për kryerjen e veprës penale, dhe telefonin e përshkruar si në dispozitv të këtij aktgjykimi, është marr ne kuptim te nenit 267 par.5te KPRK-se.

Duke u bazuar ne nenin 450 par.2 nen par.202 dhe 2.6 te KPPRK-se, Gjykata ka vendosur qe te akuzuarin ta obligoi ne pagimin e shpenzimeve te paushallit gjyqësor.

Vendimi për kompensimin e viktimave të krimit është marrë komfor nenit 39 par.3 nën par. 3.2 të Ligjit nr. 05/L-036

Nga arsyet e cekura më lartë dhe me zbatimin e nenit 365 të KPPK-së është vendosur si në dispozitiv të këtij aktgjykimi.

Duke u bazuar ne nenin 368 par.2 te KPPK-se, Gjykata palët ne procedure i njoftoi me paralajmërimet qe shoqërojnë aktgjykimin.

**GJYKATA THEMELORE PEJË - DEPARTAMENTI PËR KRIME TË RËNDA,**

**P .nr. 45/19 të dt.01.07.2019** përpiluar me dt. 04.07.2019

**Sekretarja Juridike Kryetarja e Trupit Gjykues**

**Shpresa Kërnja Lumturije Muhaxheri**

**KËSHILLA JURIDIKE:**

Kundër këtij aktgjykimi, është e lejuar Ankesa

ne afat prej 15 ditësh, nga dita e marrjes, Gjykatës

se Apelit ne Prishtinë, e përmes kësaj Gjykate.